OpenLLM-France/wikimedia huggingface dataset:
# Andrak Erramutan talde feminista

Andrak erramutan talde feminista Ondarroakoa da (Bizkaia).

## Ibilbidea

Andrak Erramutan talde feminista 2023ko udazkenean sortu zen Ondarroan (Bizkaia), 45 urtetik gorako emakumeek arraun egiten ikasi eta itsasoa hartzeko helburuarekin.
Proiektua 2018an Orioko emakume talde batek egindako itsas erronkaren jarraipena da. Izan ere, urte horretan Orioko Zergatik ez taldeak Orio-Bilbo-Orio itsas trabesia gauzatu zuen lau egunetan, eta 3. etapa Ondarroan amaitu zen eta orduan izan zuten Ondarroako emakumeak itsas erronkaren berri. Hala, 2023an, Ondarroako taldea sortu zen, emakumeak itsasoari lotutako ekintzetan bisibilizatzeko eta kostaldeko iruditegia eraldatzeko eta euskal kostaldean su feministak pizteko.
Horretarako, arrauna erabili dute, hain zuzen ere, trainerua, kostaldean herri nortasunaren ardatza delako.

### Erronka

2024 uztailaren 6 eta 7an Ondarroa-Donostia-Ondarroa itsas erronka feminista burutu zuten Ondarroako Andrak Erramutan taldeak. Bidean geldialdiak egin zituzten eta harrera beroa jaso zuten hainbat lekutan:
Oriotarrek ongietorria egin zioten taldeari, itsasoz, eta plazara iritsi ziren batukadarekin. Bertan bazkalduta abiatu ziren ondarroarrak Donostiara.
Zumaian Donostiatik Ondarroarako itzulerako arraunketa saioa, eta eguerdi partean Zumaian egin zuten geldialdia.Trikitilarien doinuak lagun zituztela heldu ziren plazatxora, eta txalaparta doinuekin eta aurresku batekin egin ziete harrera.

## Erreferentziak

* ↑ «ANDRAK ERRAMUTAN TALDE FEMINISTA ELKARTEA» www.euskadi.eus 2023-12-23 (Noiz kontsultatua: 2024-06-12).
* ↑ Arantzamendi, Naia. (2024-01-23). «Andrak erramutan proiektua indartsu dago» Lea-Artibai eta Mutrikuko Hitza (Noiz kontsultatua: 2024-06-12).
* ↑ (Gaztelaniaz) ETXEBERRIA, ANTXON. (2018-04-01). «Un grupo de mujeres remará en julio de Orio a Bilbao y viceversa» El Diario Vasco (Noiz kontsultatua: 2024-06-12).
* ↑ SLU, Herritar Berri. (2018-09-20). ««ZERGATIK EZ?» IDEIA AKUILU, ORIO-BILBO-ORIO LOTU DITUEN BIZI BIDAIA» GAUR8 (Noiz kontsultatua: 2024-06-12).
* ↑ «Maialen Arizkorreta» EITB (Noiz kontsultatua: 2024-06-12).
* ↑ Mallona, Olatz Enzunza. «Adina ez da aitzakia» bizkaia.hitza.eus (Noiz kontsultatua: 2024-06-12).
* ↑ «Oriok besarkatu du Andrak Erramutan taldea - Orio» Orioguka.eus (Noiz kontsultatua: 2024-07-07).
* ↑ «Andrak Erramutan taldeak geldialdia egin du Zumaian etxera bidean - Zumaia» Guka.eus (Noiz kontsultatua: 2024-07-07).

## Kanpo estekak

* Andrak erramutan
* "Itsasoa gurea ere bada" Manifestua
* Andrak Erramutan dokumentala, 2024/10/20
* Datuak: Q126540223
* Multimedia: Andrak Erramutan / Q126540223
# 1998ko Euskal Herriko Itzulia

1998ko Euskal Herriko Itzulia :
| Datu orokorrak ||
| Lasterketa | 38. Euskal Herriko Itzulia |
| Datak | apirilak 6 – 1998.eko apirilak 10 |
| Luzera | 897 km |
| Herrialdea | Espainia |
| Irteera-lekua | Hondarribia |
| Helduera-lekua | Hernani |
| Emaitzak ||
| Txapelduna | Íñigo Cuesta (ONCE) |
| Txapeldunordea | Laurent Jalabert (ONCE) |
| Hirugarrena | Alex Zülle (Festina-Lotus) |
| Puntukako sailkapena | Laurent Jalabert (ONCE) |
| Eskalatzailerik onena | Íñigo Cuesta (ONCE) |
| Talderik onena | ONCE |
| ◀1997 | 1999▶ |
| Dokumentazioa ||
1998ko Euskal Herriko Itzulia txirrindularitza lasterketa honen 38. edizioa izan zen. 1998ko apirilak 6 eta 10 artean egin zuten, 887 kilometroko ibilbidea eginez 5 etapatan banatuta. Garailea ONCE taldeko Íñigo Cuesta izan zen.

## Etapak

| Etapa | Data | Ibilbidea | Kilometroak | Etapa garailea | Sailkapen nagusiko liderra |
| 1. etapa | 1998ko apirilak 6 | Hondarribia - Hondarribia | 116 | Laurent Jalabert | Laurent Jalabert |
| 2. etapa | 1998ko apirilak 7 | Hondarribia - Balmaseda | 239 | Bo Hamburger | Laurent Jalabert |
| 3. etapa | 1998ko apirilak 8 | Balmaseda - Viana | 212 | Pascal Hervé | Íñigo Cuesta |
| 4. etapa | 1998ko apirilak 9 | Viana - Gasteiz | 187 | Alberto Elli | Íñigo Cuesta |
| 5. etapa (1. Sek.) | 1998ko apirilak 10 | Gasteiz - Hernani | 108 | Jens Voigt | Íñigo Cuesta |
| 5. etapa (2. Sek.) | 1998ko apirilak 10 | Hernani - Hernani | 25 (erlojupekoa) | Laurent Jalabert | Íñigo Cuesta |

## Kanpo estekak

* 1998ko Euskal Herriko Itzuliko sailkapenak
* 1998ko Euskal Herriko Itzulia
* Datuak: Q12252554
# María Dueñas

    Artikulu hau eleberrigileari buruzkoa da; biolin-jotzailea gaitzat duena beste hau da: «María Dueñas (biolin-jotzailea)»
María Dueñas Vinuesa (Puertollano, 1964) eleberrigile espainiarra da. Bere eleberriek oinarri historikoa izaten dute. 2009an bere lehen eleberria plazaratu zuen, El tiempo entre costuras, eta arrakasta komertzial handia izan zuen, Espainiako azken urtetan gehien saldu den liburua izanik. Gutxienez 25 hizkuntzetara itzulia izan da.

## Biografia

Maria Dueñas nerabetasunean Madrilera joan zen eta han Filologia Ingelesa ikasi zuen; doktorego egin zuen eta, ondoren, Filologia ingeleseko irakasle titularra Murtziako Unibertsitateko Letren fakultatean lan egin zuen; gaur egun baimenarekin kanpoan dago. Bere ibilbide profesionalean irakasle izan da Ipar Amerikako unibertsitateetan eta hezkuntza, kultura eta argitalpen proiektu askotan parte hartu du. Bere lehen lan arrakastatsua 2009an argitaratutako El tiempo entre costuras izan zen. Liburua best-seller izan zen. Hizkuntza askotara itzulia Antena 3 kateak telebistako saila bezala egokitu zuen. Gaur egun Cartagenan bizi da.

## Argitaratutako liburuak

* El tiempo entre costuras, Temas de Hoy, Planeta, 2009.
* Misión Olvido, Temas de Hoy, 2012
* La templanza, Planeta, 2015
* Las hijas del Capitán, Planeta, 2018
* Sira, Planeta, 2021

## Sariak

* 2010. Cartagena Hiriko Eleberri Historikoaren saria.
* 2011. Madril Erkidegoko Kultura saria, Literatura kategorian.
* 2018. El Corte Inglés "Un año de libros" saria, Urteko emakume idazlea kategorian.
* 2020. Aragón Negro Jaialdiaren Ohorezko Saria.

## Erreferentziak

* ↑ https://www.antena3.com/series/el-tiempo-entre-costuras/
* ↑ https://web.archive.org/web/20201025001546/https://www.alohacriticon.com/literatura/escritores/maria-duenas/

## Kanpo estekak

* (Gaztelaniaz):Idazlearen webgune ofiziala.
* Datuak: Q6003643
* Multimedia: María Dueñas / Q6003643
# Conradine Birgitte Dunker

Conradine Birgitte Dunker (Hansteen ezkongabe) Norvegia, 1780ko abuztuaren 25a – 1866ko irailaren 11) idazlea izan zen, bere herrialdeko bizitza sozialean pertsonaia ezaguna.

## Biografia

Christianian jaioa, "hiriburuko bizitza sozialean leku nabarmena" izan zuen. Elkarte Dramatikoko kide izan zen, Norvegian antzerkia sustatu zuen elkarteko kide. Bere memoriak, Gamle Dage: Erindringer og Tidsbilleder, hil ondoren argitaratu ziren 1871n, eta XIX. mendeko kultura-bizitzaren iturri baliotsutzat jotzen dira. Behin baino gehiagotan berrinprimatu dira, eta 1996an biografiatu egin zuten.
Bernhard Dunkerren eta Vilhelmine Ullmannen ama izan zen. Bere neba gazteena Christopher Hansteen astronomoa izan zen; eta Aasta Hansteen feminista eta margolariaren izeba ere bazen. Ragna Nielsen hezitzailearen eta Viggo Ullmann politikoaren amona izan zen.

## Erreferentziak

* ↑ List of publications in BIBSYS. .

## Kanpo estekak

* Datuak: Q4116476
* Multimedia: Conradine Dunker / Q4116476
# Carol Dunlop

Carol Dunlop (Massachusetts, AEB, 1946ko apirilaren 2a – Montparnasse, Frantzia, 1982ko azaroaren 2a) estatubatuar idazlea, itzultzailea, ekintzailea eta argazkilaria izan zen.

## Biografia

Quincy, Massachusetts, Estatu Batuaetan jaio zen. Gurasoak Jean Ayersen eta Daniel Dunlopizan ziren. François Hebert idazlearekin ezkondu zen, eta harekin seme bat izan zuen, Stephane (1968). Montrealen, Quebecen (Kanada) finkatu zen bikotea. 1970eko hamarkadan, Hebert eta Dunlop dibortziatu egin ziren, eta Dunlop Parisera joan zen.
1970aren amaieran, Dunlop Julio Cortázar idazlearekin ezkondu zen. Hainbat tokitara joan zen Cortazarri laguntzera eta, batzuetan, hura gabe ere bidaiatu zuen. Bere aktibismo politikoan Nikaragua eta Polonia izan ziren bisitatu zituen tokiak, eta Txilekiko elkartasunari buruzko kongresu batean parte hartu zuen.
Cortazar baino bi urte lehenago hil zen eta Montparnasseko hilerrian lurperatuta dago.

## Heriotza

Julio Cortázar liburuan, Cristina Peri Rossi idazle uruguaitarrak, Cortazarren eta Dunlop-en laguna izan zenak, esan zuen biak HIESez hil zirela. Peri Rossiren arabera, Dunlop Cortazarrekin kutsatu zen, Frantziako hegoaldean urte batzuk lehenago egindako odol-transfusio baten ondorioz gaixotasuna harrapatu baitzuen. Hala ere, Cortazarren biografoak, Miguel Herráezek, idatzi zuen Dunlop muin-aplasiaz hil zela eta Cortazar leuzemiaz.

## Lan aipagarriak

* 1976, Carol Dunlop, La solitude inachevée: Roman.
* 1982, Julio Cortázar, Carol Dunlop, Los autonautas de la cosmopista.
* 2009, Julio Cortázar, Carol Dunlop, Silvia Monrós-Stojakoviκ, Korrespondentzia, Alpha Decay, Bartzelona

## Erreferentziak

* ↑ Pisani, Silvia. (8 de junio de 2001). Afirman que Julio Cortázar murió de sida y no de leucemia. .
* ↑ Herráez, Miguel. Julio Cortázar, Una Biografía Revisada. Alrevés, 2011 ISBN 9788415098034 pp. 314, 333

## Kanpo estekak

* The road to Carol Dunlop
* Imágenes y memorias del último viaje de Cortázar
* Datuak: Q2939830
# Pauline Dy Phon

Pauline Dy Phon (Kanbodia, 1933 - 2010eko maiatzaren 21a) Asiako hego-ekialdeko floran espezializatuta zegoen Kanbodiako botanika eta taxonoma bat izan zen.

## Biografia

Frantziara joan zen ikastera, eta 1959an Parisko Zientzia Fakultatean lizentziatura lortu zuen. Nom Pen Unibertsitatean irakasle eta ikertzaile izan zen, baina 1975ean, lanari uko egitera behartu zuten, Khmer Gorriek boterea hartu zutelako.
1980an, Frantziara ihes egitea erabaki zuen eta Historia Naturaleko Museo Nazionaleko Laborategi Botanikoan lan egin zuen. Erakunde berean, Kanbodiako eta Indotxinako landareak identifikatzen eta sailkatzen lagundu zuen, nahiko ezezagunak baitziren.
2010eko maiatzean, gaitz baten ondorioz hil zen.

## Lanak

Kanbodian 2000n erabilitako Solairuen Hiztegiko 915 orrialdeko direktorioa argitaratu zuen.

### Bestelako argitalpenak

* Pauline Dy Phon et Bernard Rollet, Office national des forêts, 1999, 163 or. ISBN 9782842071240
* (en) Geshe Kelsang Gyatso (aurrez grabatua. Maurice Fontaine), Phnom Penh, Pauline Dy Phon, 2000, 915 or. (EAN 2007041108830)
* Pauline Dy Phon, វចនានុក្រមរុក្ខជាតិប្រើប្រាស់ក្នុងប្រទេសកម្ពុជា, Dictionnaire des Plantes utilisées au Cambodge, Dictionary of Plants used in Cambodia, ភ្នំពេញ Phnom Penh, បោះពុម្ពលើកទី ១, រោងពុម្ព ហ ធីម អូឡាំពិក (រក្សាសិទ្ធិ៖ អ្នកគ្រូ ឌី ផុន) គ.ស. ២០០០, ទំព័រ ៣៤៣-៣៤៤, 1st edition: 2000, Imprimerie Olympic Hor Thim (© Pauline Dy Phon), 1.er tirage : 2000, Imprimerie Olympic Hor Thim, xviii + 915 p.
* Pauline Dy Phon (aurrez grabatua) Keb Chutema (gouverneur de la ville), arg. Funan, 2009, 2e éd., 123 ISBN 9789995057299

## Ohoreak

1980an Coincy saria eman zion Académie des Cienciasek.Txantiloi:Botánico

## Erreferentziak

* ↑ Editorial. Aefek.free.fr.
* ↑ Hommage à Pauline Dy Phon. Cambodgien Migrants d'Asie. septiembre de 2010.

## Kanpo estekak

* Datuak: Q16027654
* Espezieak: Pauline Dy Phon
# Sonsoles Echavarren Roselló

Sonsoles Echavarren Roselló (Iruñea, Nafarroa Garaia, 1976ko urtarrilaren 3a) idazlea eta kazetaria da.

## Ibilbide profesionala

Nafarroako Unibertsitatean Kazetaritzan lizentziatu ondoren (1994), Diario de Navarran hasi zen lanean, zutabegile eta familia arloko arduradun gisa.
Kazetaritza-lana Nafarroako Unibertsitateko Komunikazio Fakultateko irakaskuntza-jarduerarekin bateratzen du.
2021ean, Miriam Palacios medikuarekin batera, Pediatria en zapatillas, YouTubeko kanal bat bultzatu zuen, haurren eta nerabeen osasun fisiko eta mentalarekin lotutako gaiak jorratzeko, hizkera erraz eta dibulgatiboan.

## Bizitza pertsonala

Eduardo Buxens fotokazetariarekin ezkonduta dago eta hiru seme-alaba ditu.

## Sariak

* Kazetaritzako Concha García Campoy saria (2017), Diario de Navarran argitaratutako Los menores de 15 años atendidos por intoxicaciones etílicas,casi el triple que en 2001 artikuluan gizarte-eragin handiko gai batean fokoa jartzeagatik.
* Valentziako Ugalkortasun Institutuaren (IVI) Komunikazio Saria (2019ko martxoa), haurdunaldian, erditzean eta bizitzako lehen hilabetean izandako haurren galerei buruzko erreportaje batengatik.

## Lanak

* Las reinas del patio. Historias cotidianas de las familias de hoy, Iruñea, Eunate argitaletxea, 2017, 268 pp., ISBN: 978-8477683377.
* Mujeres de novela. Quince vidas extraordinarias del siglo XX, Iruñea, Eunsa, 2020, 200 pp., ISBN: 9788431333768.
* Camino sin abrazos. Vivencias y pensamientos en el año de la pandemia, Papeles del Duende, 2020, 110 pp., ISBN: 9788412246032.

## Erreferentziak

* 1 2 Vicondoa, Marialuz. (5 de enero de 2021). "Estamos viviendo un momento histórico que se debe contar": Sonsoles Echavarren Roselló, escritora y periodista. , 18-19 or..
* ↑ Lendoiro, Gema. (25 de enero de 2021). Nace un canal de youtube para “desahogarse” cada martes con otros padres. .
* ↑ Presentación del libro de Sonsoles Echavarren. 12 de diciembre de 2020.
* ↑ Fallados los Premios de Periodismo Científico Concha García Campoy 2017. 26 de junio de 2017.
* ↑ Los profesores Nuno Costa-Borges, Ashley Moffett y Manuel Tena-Sempere, y las periodistas Sonsoles Echavarren y Pilar Arranz, premiados por sus aportaciones a la medicina reproductiva. 8 de abril de 2019.
* ↑ Redacción. (15 de mayo de 2019). La Hoja del Lunes. .
* ↑ Las reinas del patio. Historias cotidianas de las familias de hoy.. 15 de marzo de 2018.
* ↑ Ailouti, Marta. (16 de septiembre de 2020). «Con voz de mujer» El Cultural.

## Kanpo estekak

* Datuak: Q105336121
# Vic Echegoyen

Vic Echegoyen ( Madril, 1969) madrildar kazetaria, hizkuntzalaria, itzultzailea eta idazlea da, barrokoan eta Ilustrazioan girotutako hainbat eleberri historikoren egilea.

## Ibilbide profesionala

Madrilen jaio zen 1969an, eta zinemagileen, musikarien, pintoreen eta idazleen familia hispano-hungariarrekoa da; besteak beste, Sandor Márai eta Imre Madách.
Kazetaritza ikasi ondoren, urte batzuetan lan egin zuen EFE agentziarentzat, bere karrera profesionala hizkuntzalaritzara bideratu aurretik. Hainbat hizkuntza menderatzen ditu (alemana, hungariarra, frantsesa, ingelesa, errusiera eta italiera), eta itzultzailea eta interpretatzailea da nazioarteko hainbat erakundetan. Lan hori idazketarekin eta pinturarekin uztartzen duen lana.

## Argitaratutako lanak

* Diccionario de regionalismos de la lengua española (egilekide) (Editorial Juventud, 1998).
* El lirio de fuego (B edizioak, 2016), Italian ere argitaratua, Il giglio di fuoco izenburuarekin (Sonzogno, 2017).
* La voz y la espada/ Ahotsa eta ezpata (Edhasa, 2020).
* Resurrecta (Edhasa, 2021), Portugalen Ressurrecta izenburupean argitaratua (Penguin Random House/Letren batura, 2022).

## Sariak eta aintzatespenak

* Fernando Lara IV. Nobela Sariko finalista El lirio de fuego lanagatik.
* Gijongo Aste Beltzaean, La Voz y la Espada, gaztelaniaz emandako eleberri historiko onenaren Espartako Sariaren finalista 2021ean.
* Resurrecta lanarekin 2022 Autore Onenaren ODILO saria eman zitzaion Cartagenako Eleberri Historikoaren Astearen XXIII. Edizioan.

## Erreferentziak

* 1 2 3 (Gaztelaniaz) «Vic Echegoyen: «El auténtico feminismo no es llevar una pancarta, sino dar lo mejor de ti»» abc 2020-03-06 (Noiz kontsultatua: 2023-02-14).
* 1 2 3 4 (Gaztelaniaz) Solano, María José. (2020-03-11). «La voz y la espada» Zenda (Noiz kontsultatua: 2023-02-14).
* ↑ (Gaztelaniaz) «Galardones Archive» Semana Negra (Noiz kontsultatua: 2023-02-14).
* ↑ (Gaztelaniaz) Estas son las cuatro novelas históricas finalistas del premio Espartaco de la Semana Negra de Gijón 2021. (Noiz kontsultatua: 2023-02-14).

## Kanpo estekak

* Datuak: Q109324694
# Maria Edgeworth

Maria Edgeworth (Black Bourton, Oxfordshire, Ingalaterra, 1767ko urtarrilaren 1a - Edgeworthstown, Longford konderria, Irlanda, 1849ko maiatzaren 22a) irlandar idazlea izan zen.

## Biografia

Britainia Handiko hezkuntzaren eraberritzea ekarri zuen Essais on practical education (Heziketari buruzko saioak) obra argitaratu zuen 1798an. Begi-bistakoa da lan horretan Rousseauren eragina. Haurrentzako ipuinak (Popular Tales, Herri Ipuinak, 1804 eta Tales of fashionable life, Bizimodu dotorearen ipuinak, 1806) eta ohiturazko eleberriak (Rackrent Castle, Rackrent Gaztelua, 1800) idatzi zituen.

## Lanak

* Letters for Literary Ladies - 1795 (saiakera feminista)
* The Parent's Assistant - 1796
* Practical Education - 1798 (2 liburuki, aitarekin elkar-lanean)
* Castle Rackrent (1800) (eleberria)
* Early Lessons - 1801
* Belinda (1801) (eleberria)
* Essay on Irish Bulls - 1802 (saiakera politikoa, aitarekin elkar-lanean)
* Popular Tales¡¡ - 1804
* The Modern Griselda - 1804
* Moral Tales for Young People - 1805 (6 liburuki)
* Leonora - 1806
* Tales of Fashionable Life - 1809
* Ennui - 1809 (eleberria)
* The Absentee (1812)
* Patronage - 1814 (eleberria, 4 liburukitan)
* Harrington, a tale - 1817
* Ormond, a tale - 1817
* Comic Dramas - 1817
* Memoirs - 1820 (aitaren memoriak)
* Early Lessons - 1822 (zenbait libururen arrastoak)
* Helen - 1834

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q237575
* Multimedia: Maria Edgeworth / Q237575
# Rawdna Carita Eira

Rawdna Carita Eira ( Elverum, 1970ko urriaren 6a) Laponiako idazlea, Norvegia aldekoa, gaur egun Kautokeinon bizi da.

## Biografia

Brønnøysund bizi zen eta irakaslea izateko ikasketak egin zituen. Oso lan desberdinak egin ditu: elur-oreinen hezitzailea, Beaivváš Sámi Našunálateáhter sami antzokiaren idazlea eta eszena zuzendaria... Haren Ruohta muzetbeallji ruohta/løp svartøre løp obra elebiduna (2011) Ipar Batzordearen Literatura Sarirako nominatua izan zen.

## Obra aukeratua

* "Grense", short stores in Gába 1998:1-2
* Elle muitalus/ Elens historie, drama, 2003
* Kjøttstykker, narrazio laburran Kuiperen 2008:3-4
* Arktisk Hysteri, drama, 2011 (Mette Bratzegekin batera)
* Maijen i huldrelandet, haurrentzako irrati saioa, 19 kapituluetan, 2008
* Guohcanuori šuvva/ Sangen fra Rotsundet, drama, 2011
* Ruohta muzetbeallji ruohta/løp svartøre løp ("Running, Svartöra, maturity!"), Gyldendal, 2011, ISBN|9788205418738.

## Erreferentziak

* ↑ https://web.archive.org/web/20160304103455/http://www.gyldendal.no/Forfattere/Eira-Rawdna-Carita

## Kanpo estekak

* Sami Film - Mari Boine - Music For The Kautokeino Rebellion - Kautokeino-opproret (Guovdagneaidnu) 1852 - Rawdna Carita Eiraren poemak.
* Datuak: Q3377999
* Multimedia: Rawdna Carita Eira / Q3377999
# Ekhine Eizagirre

Ekhine Eizagirre Zubiaurre (Zarautz, Gipuzkoa, 1984ko urriaren 27a) gipuzkoar poeta da.
2016an Susa argitaletxearekin Alde erantzira nabil argitaratu zuen, bere lehen poesia-liburua.

## Liburuak
### Bertsoak

* Bertsoak "Fleuryko espetxetik, gure herria bihotzean", 2015ean Ondarroako Topaketa Feministarako jarriak.

### Poesia

* Alde erantzira nabil (2016, Susa, ISBN 9788492468812.

## Erreferentziak

* ↑ Ekhine Eizagirre “Alde erantzira nabil” : ataramiñe. (Noiz kontsultatua: 2020-10-27).
* ↑ Ekhiñe Eizagirre “Fleuryko espetxetik, gure herria bihotzean” : ataramiñe. (Noiz kontsultatua: 2020-10-27).
* ↑ «Uberan - Euskal Idazleen Elkartea - Ekhine Eizagirrek 'Alde erantzira nabil' (Susa) poesia liburua plazaratu du» www.uberan.eus (Noiz kontsultatua: 2020-10-27).

## Kanpo estekak

* Datuak: Q57659867
# Marthe Ekemeyong Moumié

Marthe Ekemeyong Moumié (1931ko irailaren 4a - 2009ko urtarrilaren 9a) Kamerungo antikolonialista ekintzaile eta idazlea izan zen. Kamerungo Herrien Batasuneko kidea eta Félix-Roland Moumié eraildako buruzagi politikoaren emaztea izan zen.

## Ibilbide politikoa

Marte Ekemoyong 1931ko irailaren 4an jaio zen Kamerunen. Kamerungo Herrien Batasunarekin bat egin zuen, eta Kamerungo Emakumeen Batasun Demokratikoaren burua izan zen. Ganbera-Roland Moumié independentzia buruzagia ezagutu eta berarekin ezkondu zen. Harekin herrialdea utzi zuen agintari kolonialen jazarpena saihesteko. Hainbat herrialdetan bizi izan ziren, Sudanen barne, eta Gamal Abdel Nasser Egiptoko presidenteak ongietorria egin zien hara iritsi zirenean. Txinako eskolara bidali zuten Hélène alaba.Moumié 1960an hil zuten Genevan (Suitza). Talioarekin pozoitu zuten.
Ondoren, Atanasio Ndongo Miyone Ekuatore Gineako nazionalistarekin harremanetan hasi zen.Atanasio 1969an exekutatu zuten, gobernu ekuatoguinearraren aurkako kolpe huts baten ondorioz. Aurrerago, Ekemeyongek bere esperientziak idatzi zituen Dans Victime du Colonialisme Français (Kolonizazio frantsesaren biktima) autobiografia; Ekuatore Gineako eta Kamerungo gobernuek bost urtez kartzelaratu eta torturatu zutela kontatzen du.

### Heriotza

2009ko urtarrilaren 9an aurkitu zuten hilda, 78 urte zituela. Komunikabideen txostenek hasiera batean iradoki zuten itortze bidez hil zutela, eta aurretik bortxatu egin zutela. Txostenetan nabarmendu zen, halaber, hortz bat hautsita zuela itxuraz borroka batean. Atera deitzean erantzunik jaso ez zuen senide batek aurkitu zuen bere gorpua.Hilketa urtarrilaren 7/8ko gauean izan zela uste da. Hileta urtarrilaren 31n egin zen.

## Erreferentziak

* 1 2 3 Marthe Moumié, la veuve de Félix, retrouvée violée et étranglée au Cameroun. Bonaberi.com 9 de enero de 2009.
* 1 2 Cameroun- Belgique: Hommage du Cercle Falix Moumia a Marthe Ekemeyong Moumia. AfricaPresse 13 de febrero de 2009.
* ↑ Ngounou, Ingrid Alice. (9 de enero de 2009). «Nécrologie: Marthe Moumié, la femme du leader indépendantiste camerounais retrouvée morte ce vendredi» Journal du Cameroun.

## Kanpo estekak

* Datuak: Q26504700
* Multimedia: Marthe Ekemeyong Moumié / Q26504700
# Mayi Elizagarai

Mayi Elizagarai (Hazparne, Lapurdi, 1894 – Uztaritze, Lapurdi, 1983) euskal idazlea zen. Gehienbat euskaraz idatzi zuen, hala ere 1961ean Etcheandia nobela frantsesez idatzi zuen. Gure Herria aldizkariko kolaboratzailea izan zen.

## Lanak
### Antzerkia

* Ameriketako osaba (1958, Gure Herria)
* Ene gizon gea (1957, Gure Herria)

### Kantak

* Oi ene Bettiri

### Nobelak

* Etcheandia (1961) frantsesez

### Olerkiak

* Oi exobi handia

## Kanpo estekak

* Mayi Elizagarai literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12263284